Diari Oficial de la Generalitat Valenciana


Sumari del DOGV 6780, del 23-05-2012 (2012/4971)

RESOLUCIÓ de 17 de maig de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Generalitat i la Fundació Gaspar Casal, per a potenciar la formació, investigació i divulgació científica de temes relacionats amb la salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4971


Data del document
:   17-05-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 17 de maig de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni marc de col·laboració entre la Generalitat i la Fundació Gaspar Casal, per a potenciar la formació, investigació i divulgació científica de temes relacionats amb la salut. [2012/4971]  
La Generalitat i la Fundació Gaspar Casal, han subscrit, després de la tramitació prèvia reglamentària, el 24 d'abril de 2012, el conveni marc de col·laboració per a potenciar la formació, investigació i divulgació científica de temes relacionats amb la salut.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 341/2012, i que figura com a annex d'esta resolució.  
  
València, 17 de maig de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni marc de col·laboració entre la Conselleria de Sanitat de la Generalitat Valenciana i la Fundació Gaspar Casal  
  
València, 24 d'abril de 2012  
  
Reunits  
D'una part, Luis Eduardo Rosado Bretón, conseller de Sanitat de la Generalitat Valenciana, nomenat per Decret 6/2011, de 21 de juny (DOCV número 6549 de 22 de juny) de conformitat amb el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i amb el que preveu l'article 28 de la Llei 5 1983/, del Consell.  
D'una altra part, el senyor Juan del Llano Señarís, amb NIF: 05668377F, amb domicili en el carrer General Díaz Porlier, 78-8u A, 28562 de Madrid,   
  
Intervenen  
Luis Eduardo Rosado Bretón, en nom i representació de la Conselleria de Sanitat de la Generalitat Valenciana.  
Juan del Llano Señarís, en nom i representació de la Fundació Gaspar Casal (d'ara en avant FGC), entitat amb domicili en el carrer General Díaz Polier, 78-8ºA, 28373 de Madrid i amb CIF T97414395.  
Tant les persones físiques representants com les jurídiques representades tenen plena capacitat per a atorgar el present document, cosa que, a més a més, es reconeixen recíprocament.  
  
Exposen  
Que la Conselleria de Sanitat de la Generalitat Valenciana està interessada a impulsar i promoure la investigació científica, el desenrotllament i la innovació, la docència i la formació en matèria sanitària, com a elements estratègics en el desenrotllament i millora de l'atenció sanitària als ciutadans, contribuint tot això a augmentar la qualitat de les prestacions tant individuals com comunitàries i, amb això, el benefici social per a la població.  
Que la FGC, és una entitat sense ànim de lucre que té entre els seus fins prioritaris el foment i la promoció de la salut a través d'activitats i el desenrotllament de programes de formació i d'investigació aplicada als problemes sanitaris i socials més importants de la nostra societat, d'interés general, així com desenrotllar una política de col·laboració amb altres entitats que realitzen activitats innovadores tant en l'àmbit de la docència com en el de la investigació en el camp de la salut, ja que amb esta col·laboració s'obté un benefici social.   
  
I, en conseqüència, és d'interés per a ambdós parts establir un conveni marc de col·laboració d'acord amb les següents,   
  
  
Clàusules  
  
Primera. Objecte del conveni  
La FGC col·laborarà amb la Conselleria de Sanitat en tots aquells estudis, actuacions i activitats d'interés comú, científic, acadèmic i cultural que redunden en benefici d'ambdós parts, especialment en l'àrea de la salut, encaminades a potenciar la formació, investigació i divulgació científica amb l'objectiu de promoure un major coneixement dels temes relacionats amb la salut.  
La col·laboració entre ambdós entitats podrà recollir, entre altres, els aspectes següents:  
- Realització o finançament conjunt de programes específics d'investigació.  
- Promoció i realització de jornades científiques i formatives, l'organització de fòrums de trobada, cursos específics, taules redones, tallers, seminaris, etc. i qualsevol altra activitat que en general promoga iniciatives que conduïsquen a la sensibilització mediàtica i social, sobre temes d'interés per a ambdós institucions i redunden en benefici mutu.  
  
  
Segona. Execució del conveni marc  
El present conveni es portarà a la pràctica, quan siga procedent, per mitjà de la subscripció entre les dos entitats firmants de convenis específics en què inclourà de forma concreta:  
a) Definició de l'objecte que es perseguix.  
b) Descripció del programa de treball.  
Contribució al programa de treball, tant de la Conselleria de Sanitat com de la FGC. Així mateix, es determinarà el règim en què es realitzen les dites aportacions i els mitjans necessaris per a la seua realització.  
  
c) Pressupost del programa, amb expressió de les aportacions financeres, si és procedent, tant de la Conselleria de Sanitat com de la FGC al llarg de la duració del mateix, i calendari d'estes aportacions.  
  
d) Normes que regulen els drets de propietat intel·lectual i la possible publicació dels resultats obtinguts en els Convenis Específics d'Investigació  
  
Tercera. Comissió de Seguiment  
A fi de garantir el compliment del conveni marc de col·laboració i dels programes que al seua empara es poden realitzar es constituirà, de comú acord entre ambdós parts, una Comissió Mixta formada per dos representants de cada una de les parts, en règim de paritat, i que tindrà com a funcions la programació, el seguiment i la valoració de les activitats derivades del present conveni.  
  
Quarta. Clàusula arbitral  
Les parts intervinents acorden que tot litigi, discrepància, qüestió o reclamació resultants de l'execució o interpretació del present conveni o relacionats amb ell, directament o indirectament, hauran de resoldre's, de mutu acord, a través de la Comissió Mixta.  
Les qüestions litigioses que pogueren sorgir entre les parts durant el desplegament i execució del present conveni se sotmetran a la jurisdicció ordinària, en els jutjats i tribunals de València.  
  
Quinta. Entrada en vigor i vigència  
Este conveni marc entrarà en vigor a partir de la data de la firma, estendrà la seua vigència pel termini de tres anys, i podrà ser resolt per qualsevol de les parts, amb avís previ a l'altra, amb una antelació mínima de dos mesos a la data en què es propose la seua resolució. Serà prorrogable a la seua finalització, de manera tàcita, per acord entre les parts i per igual període de temps.  
  
I, en prova de conformitat, ambdós parts subscriuen el present conveni, per triplicat, en la data i lloc consignat en l'encapçalament.  
  
  
Per la Conselleria de Sanitat: Luis E. Rosado Bretón.  
Per la Fundació Gaspar Casal: Juan del Llano Señarís.